<classify> SAKATA la Bunge na Mdhibiti na Mkaguzi Mkuu wa Hesabu za Serikali CAG, Profesa Mussa Assad, linazidi kuchukua sura mpya, baada ya suala hilo kuibuliwa upya bungeni.Polisi mkoani Dodoma wamepiga marufuku maandamano yaliyopangwa kufanyika leo kupinga uamuzi wa Bunge.Jana Bunge lililazimika kufafanua upya suala la uwasilishwaji wa Ripoti ya CAG, likieleza kuwa serikali haijakiuka misingi ya kikatiba inayotaka ripoti hiyo iwasilishwe ndani ya siku saba baada ya kuanza kwa vikao vya Bunge baada ya kukabidhiwa kwa Rais.Kauli hiyo ya Bunge ilitolewa jana kutokana na muongozo ulioombwa na Mbunge wa Kibamba, John Mnyika Chadema, aliyedai kwa nini kwenye orodha ya shughuli za Bunge jana, hakukuwa na uwasilishwaji wa ripoti hiyo kama ambavyo Katiba inavyotaka. Akiomba muongozo huo kwa Mwenyekiti wa Bunge, Andrew Chenge, Mnyika alisema:Mapema leo jana asubuhi tumekabidhiwa orodha ya shughuli za leo ambayo pamoja na mambo mengine kulikuwa na hati ya kuwasilisha mezani.Lakini Mheshimiwa Mwenyekiti, Katiba ya nchi Ibara ya 143 ibara ndogo ya 4 inasema Mdhibiti na Mkaguzi Mkuu wa Hesabu za Serikali CAG, atawasilisha kwa Rais kila taarifa itakayotoa kwa mujibu wa masharti ya ibara ndogo ya pili, amesema.Amesema baada ya Rais kupokea taarifa hiyo, atawaagiza watu wanaohusika wakaiwasilishe taarifa hiyo kwenye kikao cha kwanza cha Bunge, kitakachofanyika baada ya Rais kupokea taarifa hiyo na iwasilishwe katika kikao hicho, kabla haijapita siku saba tangu siku iliyoanza kikao.Endapo Rais hatochukua hatua ya kuwasilisha taarifa hiyo kwenye Bunge CAG atawasilisha taarifa hiyo kwa Spika wa Bunge au Naibu Spika, ikiwa kiti cha spika kipo wazi au ikiwa kwa sababu zozote spika hawezi kutekeleza shughuli zake, basi ataiwasilisha taarifa hiyo kwenye Bunge, alieleza..Alisema kwa sababu taarifa iliyotolewa na ofisi ya CAG inaonesha kwamba Machi 28 mwaka huu, Rais alipokea ripoti za ukaguzi kutoka kwa CAG kwa mwaka wa fedha unaoishia Juni 2018 na kikao cha kwanza cha Bunge kilianza Aprili 2, mwaka huu, bado taarifa hiyo haijawasilishwa ndani ya Bunge. Mnyika aliongeza:Naomba muongozo wako ni kwa nini katika orodha ya shughuli za leo jana hakuna ripoti ya CAG kwenye hati zilizowasilishwa mezani. Ni tarehe ngapi hasa Rais ataagiza wanaohusika walete ripoti ya CAG bungeni kabla haijapita siku saba ambazo rais anatakiwa kwa mujibu wa Katiba kuwasilisha ripoti bungeni?Kutokana na muongozo wa Mnyika, Waziri wa Nchi Ofisi ya Waziri Mkuu, Sera, Uratibu, Bunge, Ajira na Wenye Ulemavu, Jenista Mhagama, aliomba muongozo akieleza kuwa Mnyika anataka kulipotosha Bunge.Kwa mujibu wa utaratibu wa shughuli za Bunge katika mijadala inayoendelea leo jana, Mnyika ameonesha kutafsiri Katiba, amejua kunukuu vifungu vya sheria ya Mdhibiti na Mkaguzi Mkuu wa Hesabu za Serikali, lakini hakwenda mbali zaidi kusoma sheria zingine zinazoambatana na maagizo hayo ya kikatiba na sheria katika kufanya tafsiri za siku ambazo zimeandikwa kwenye katiba na sheria husika, alisema.Alisema Mnyika anataka kuonesha kama serikali haitaki kuwajibika katika suala hilo.Mheshimiwa Mwenyekiti naomba muongozo wako linapotokea jambo kama hili, kiti chako kipo tayari kumtafsiria Mnyika, tafsiri ya sheria hizo ili asiendelee kulipotosha Bunge na akatuacha serikali tuendelee kujipanga kwa kuzingatia sheria na taratibu husika katika utekelezaji wa jambo hili, alihitimisha.Akijibu muongozo huo, Mwenyekiti wa Bunge, Chenge alisema Katiba lazima isomwe na sheria nyingine ili kutoa tafsiri.Katiba kama ulivyoisoma lazima uisome na sheria nyingine. Na sheria moja inayotuongoza ni sheria ya tasfiri za maneno yote ambayo yametumika kwenye sheria, sura namba moja ndio inayoumika.Chenge aliongeza: Kwa hiyo kwanza, jambo lenye halikutokea bungeni mapema leo jana, kwenye Order Paper orodha ya shughuli za Bunge hakuna kitu kama hicho. Nakusihi sana Mnyika uende ukasome sheria ya tafsiri inapoeleza siku. Serikali haijaenda nje ya utaratibu unaotakiwa kwa mujibu wa Katiba. Tangu Bunge kuazimia kutofanya kazi na CAG Jumanne wiki iliyopita, kumeibuka sintofahamu ya namna ambavyo ripoti ya ukaguzi itakavyowasilishwa  <topic>: kitaifa 